L 69/46
MT
Il-Ġurnal Uffiċjali tal-Unjoni Ewropea
4.3.2022
(7)
Barra minn hekk, l-Istati Uniti nnotifikaw lill-Kummissjoni dwar tifqigħa ta’ influwenza tat-tjur b’patoġeniċità għolja fil-pollam.
It-tifqigħa tinsab qrib fil-kontea ta’ New Castle, l-istat ta’ Delaware, l-Istati Uniti, u ġiet ikkonfermata fit22 ta’ Frar 2022 permezz ta’ analiżi tal-laboratorju (RT-PCR).
(8)
Barra minn hekk, l-Istati Uniti nnotifikaw lill-Kummissjoni dwar żewġ tifqigħat ta’ influwenza tat-tjur b’patoġeniċità għolja fil-pollam.
Dawk it-tifqigħat jinsabu qrib fil-kontea ta’ Greene, l-Istati Uniti, u ġew ikkonfermati fit23 ta’ Frar 2022 permezz ta’ analiżi tal-laboratorju (RT-PCR).
(9)
Barra minn hekk, l-Istati Uniti nnotifikaw lill-Kummissjoni dwar tifqigħa ta’ influwenza tat-tjur b’patoġeniċità għolja fil-pollam.
It-tifqigħa tinsab diġà fit-tielet stabbiliment fil-kontea ta’ Dubois, l-istat ta’ Indiana, l-Istati Uniti, li diġà ntlaqtet, u ġiet ikkonfermata fl-24 ta’ Frar 2022 permezz ta’ analiżi tal-laboratorju (RT-PCR).
(10)
L-awtoritajiet veterinarji tal-Kanada, tar-Renju Unit u tal-Istati Uniti stabbilixxew żoni ta’ kontroll ta’ 10 km madwar l-istabbilimenti affettwati u implimentaw politika ta’ qerda sabiex jikkontrollaw il-preżenza tal-influwenza tat-tjur b’patoġeniċità għolja u jillimitaw it-tixrid ta’ dik il-marda.
(11)
Il-Kanada, ir-Renju Unit u l-Istati Uniti bagħtu informazzjoni lill-Kummissjoni dwar il-qagħda epidemjoloġika fitterritorju tagħhom u l-miżuri li ħadu biex jiġi evitat li l-influwenza tat-tjur b’patoġeniċità għolja tkompli tinxtered.
Dik l-informazzjoni ġiet evalwata mill-Kummissjoni.
Abbażi ta’ dik l-evalwazzjoni, u sabiex jiġi protett l-istatus tassaħħa tal-annimali fl-Unjoni, id-dħul fl-Unjoni ta’ konsenji tal-pollam, tal-prodotti ġerminali tal-pollam, u ta’ laħam frisk mill-pollam u għasafar tal-kaċċa miż-żoni taħt ir-restrizzjonijiet stabbiliti mill-awtoritajiet veterinarji tar-Renju Unit u l-Istati Uniti minħabba t-tifqigħat reċenti tal-influwenza tat-tjur b’patoġeniċità għolja, jenħtieġ li ma jibqax jiġi awtorizzat.
(12)
Barra minn hekk, ir-Renju Unit ressaq informazzjoni aġġornata tas-sitwazzjoni epidemjoloġika fit-territorju tiegħu rigward it-tifqigħat tal-HPAI kkonfermata fi stabbiliment tal-pollam tat-2 ta’ Novembru 2021 qrib Wrexham, Wales u fit-12 ta’ Novembru 2021 qrib Frinton-on-Sea, Tendring, Essex, l-Ingilterra u l-miżuri li ħa sabiex jiġi evitat tixrid ulterjuri ta’ dik il-marda.
B’mod partikolari, wara t-tifqigħa ta' marda HPAI, ir-Renju Unit implimentat politika ta' qerda sabiex tikkontrolla u tillimita t-tixrid tal-marda.
Barra minn hekk, ir-Renju Unit temmet il-miżuri rikjesti ta’ tindif u d-diżinfettar rikjest wara l-implimentazzjoni tal-politika ta' qerda fl-istabbiliment ta’ pollam infettat fitterritorju tiegħu.
(13)
Il-Kummissjoni evalwat l-informazzjoni sottomessa mir-Renju Unit u kkonkludiet li t-tifqigħay tal-HPAI fi stabbilimenti tal-pollam qrib Wrexham, Wales u qrib Frinton-on-Sea, Tendring, Essex, l-Ingilterra tneħħew u li ma għadx hemm riskju assoċjat mad-dħul fl-Unjoni tal-komoditajiet tal-pollam miż-żoni tar-Renju Unit minn fejn id-dħul fl-Unjoni tal-komoditajiet tal-pollam ġie sospiż minħabba dawk it-tifqigħat.
(14)
Għalhekk, jenħtieġ li l-Annessi V u XIV tar-Regolament ta’ Implimentazzjoni (UE) 2021/404 jiġu emendati skont dan.
(15)
Filwaqt li titqies is-sitwazzjoni epidemjoloġika attwali fil-Kanada, fir-Renju Unit u tal-Istati Uniti b’rabta malinfluwenza tat-tjur b’patoġeniċità għolja u r-riskju serju tal-introduzzjoni fl-Unjoni, l-emendi li għandhom isiru lirRegolament ta’ Implimentazzjoni (UE) 2021/404 permezz ta’ dan ir-Regolament jenħtieġ li jsiru effettivi b’urġenza.
(16)
Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
ADOTTAT DAN IR-REGOLAMENT:
Artikolu 1 L-Annessi V u XIV tar-Regolament ta’ Implimentazzjoni (UE) 2021/404 huma emendati f’konformità mal-Anness ta’ dan ir-Regolament.